Naziv obveznika: Osnovna škola Petra Studenca, Kanfanar

Broj RKP-a: 11445

Matični broj: 03075354

OIB: 42305886737

Pošta i mjesto: 52352 Kanfanar

Adresa sjedišta: Dvigradska 3

Razina: 31

Razdjel: 0

Šifra djelatnosti: 8520 Osnovno obrazovanje

Šifra županije: 18 Istarska

Šifra općine: 175 Kanfanar

Oznaka razdoblja: 2019-12

**BILJEŠKE**

**UZ FINANCIJSKE IZVJEŠTAJE ZA 2019. GODINU**

**Bilješke uz bilancu**

**Obrazac BIL**

*AOP 002-050 Nefinancijska imovina*

Promjene u vrijednosti nastale su radi usklađenja evidencije osnovnih sredstava s glavnom knjigom. Povećanje vrijednosti proizlazi i iz nabave opreme, knjiga, udžbenika i sitnog inventara sredstvima Ministarstva znanosti i obrazovanja za potrebe provedbe školskog kurikuluma.

*AOP 051 Dugotrajna nefinancijska imovina u pripremi*

Nastavljeno je ulaganje u pripremu nadogradnje školske zgrade. Evidentirano dodatno ulaganje u imovinu u pripremi odnosi se na plaćanje naknade za vodni doprinos sredstvima Istarske županije.

*AOP 067 Novac na računu kod tuzemnih poslovnih banaka*

Povećanje stanja novčanih sredstava na žiro računu odnosi se na dobivena novčana sredstva od Ministarstva znanosti i obrazovanja za nabavu opreme za provedbu kurikuluma.

*AOP 079 Potraživanja za više plaćene poreze i doprinose*

Pozicija obuhvaća potraživanje za više uplaćen porez na dohodak i prirez porezu na dohodak po osnovi godišnjeg obračuna plaće.

*AOP 080 Ostala potraživanja*

Pozicija obuhvaća potraživanja za bolovanje na teret HZZO-a po osnovi plaće i ostala nespomenuta potraživanja iz ranijih razdoblja.

*AOP 143 Potraživanja za pomoći od subjekata unutar općeg proračuna*

Veći dio potraživanja odnosi se na potraživanja od Općine Kanfanar za tekuće financiranje plaće i materijalnih prava učitelja u produženom boravku, za prosinac 2019. godine (AOP 149).

*AOP 150 Potraživanja za pomoći iz državnog proračuna temeljem prijenosa EU sredstava*

Pozicija se odnosi na potraživanje iz projekta Školske sheme – program poticanja uvođenja voća, povrća, mlijeka i mliječnih proizvoda u školsku marendu, kojega financira Ministarstvo poljoprivrede sredstvima iz EU fondova.

*AOP 152 Potraživanja za naknade po posebnim propisima*

Pozicija obuhvaća potraživanja po osnovi pruženih usluga školske marende učenicima i produženog boravka.

*AOP 153 Potraživanja za prihode od pruženih usluga*

Pozicija obuhvaća potraživanja po osnovi najma školske dvorane i pružanja usluge marende zaposlenicima.

*AOP 161 Kontinuirani rashodi budućih razdoblja*

Pozicija se odnosi na rashode plaća zaposlenih i naknade za neispunjavanje kvote zapošljavanja osoba s invaliditetom, za mjesec prosinac, koji će biti isplaćeni u siječnju 2020. godine.

*AOP 165 Obveze za zaposlene*

Pozicija obuhvaća obvezu plaće za zaposlene za prosinac 2019. koja će biti isplaćena u siječnju 2020. godine.

*AOP 166-174 Obveze za materijalne rashode*

Obveze prema računima dobavljača s rokom dospijeća plaćanja nakon 31.12.2109. godine.

*AOP 231-239 Obračun rezultata*

U bilanci je izvršena obvezna korekcija rezultata po osnovi primljenih kapitalnih pomoći i donacija kojima je financirana nabava nefinancijske imovine. Slijedom navedenog, postoji odstupanje iskazanih pozicija u obrascima PR-RAS i Bilanca, kako slijedi:

|  |  |  |  |  |
| --- | --- | --- | --- | --- |
|  | Pozicije na dan 31.12.2019. | PR-RAS | Kapitalni prijenosi | BILANCA |
| 92211 | Višak prihoda poslovanja | 118.049 | -118,049 | 0 |
| 92211 | Višak prihoda poslovanja - preneseni | 1.279 | -1.279 | 0 |
| 92212 | Višak prihoda od nefinancijske imovine | 0 | 18.276 | 18.276 |
| 92213 | Višak primitaka od financijske imovine | 0 | 0 | 0 |
| 92221 | Manjak prihoda poslovanja | 0 | -9.573 | -9.573 |
| 92222 | Manjak prihoda od nefinancijske imovine | -110.624 | 110.624 | 0 |
| 92223 | Manjak primitaka od financijske imovine | 0 | 0 | 0 |

U bilanci je provedena obvezna korekcija rezultata za kapitalni prijenos sredstava u ukupnom iznosu od 128.900,19 kn na način da su višak prihoda poslovanja i manjak prihoda od nefinancijske imovine korigirani za iznose:

* 1.500,00 kn – pomoć OŠ Veruda, 30 stolica za učenike
* 106.633,16 kn – Ministarstvo znanosti i obrazovanja za opremu, licence, lektiru i udžbenike za provedbu školskog kurikuluma
* 4.232,00 kn – donacija slikovnica, Anamarija Levak
* 2.738,55 kn – betoniranje školskog podruma, Beton Tomišić d.o.o.
* 214,00 kn – knjige za knjižnicu, Izdavačka kuća Iris Illyrica
* 11.582,48 kn – vodni doprinos za potrebe nadogradnje školske zgrade, Istarska županija
* 2.000,00 kn – knjige za knjižnicu, Istarska županija

*AOP 240 Obračunati prihodi poslovanja*

Pozicija obuhvaća potraživanja za školsku marendu, produženi boravak i najam školske dvorane.

*AOP 245 Izvanbilančni zapisi – pasiva*

Evidentirana je imovina Ministarstva znanosti i obrazovanja i Carnet-a dobivena za potrebe provođenja kurikularne reforme: tableti za učenike, projektori za učionice i prijenosna računala za učitelje.

NAPOMENA:

U bilančnoj i izvanbilančnim evidencijama nema evidentiranih zapisa o ugovornim odnosima koji bi mogli postati obveza ili imovina, niti sudskih sporova u tijeku.

**Bilješke**

**uz izvještaj o prihodima i rashodima, primicima i izdacima**

**Obrazac PR-RAS**

*AOP 064 Tekuće pomoći proračunskim korisnicima iz proračuna koji im nije nadležan*

Pozicija obuhvaća prihode iz proračuna Ministarstva znanosti i obrazovanja za plaće i naknade zaposlenika i podmirenje novčane naknade zbog neispunjenja kvote za zapošljavanje osoba s invaliditetom te prihode iz proračuna Općine Kanfanar za plaću učitelja u produženom boravku, plaću učitelja za slobodne aktivnosti iz područja informatike i robotike, sufinanciranje školske marende i prigodnih nagrada za učenike.

*AOP 065 Kapitalne pomoći proračunskim korisnicima iz proračuna koji im nije nadležan*

Pozicija uključuje prihod od Ministarstva znanosti i obrazovanja za financiranje nabave opreme, udžbenika i knjiga za školsku knjižnicu, za potrebe provođenja školskog kurikuluma.

*AOP 067 Tekuće pomoći temeljem prijenosa EU sredstava*

Pozicija obuhvaća prihode po osnovi projekta Školske sheme – poticanje uvođenja voća, povrća, mlijeka i mliječnih proizvoda u školsku marendu.

*AOP 116 Ostali nespomenuti prihodi*

Pozicija obuhvaća prihode školske kuhinje od pružanja usluge prehrane učenicima i prihod od produženog boravka. Sredstvima sufinanciranja cijene usluge školske kuhinje i produženog boravka financira se redovno poslovanje i nabava opreme za potrebe obavljanja osnovne djelatnosti i pružanja dodatnih usluga prehrane i produženog boravka učenicima.

*AOP 126 Prihodi od pruženih usluga*

Pozicija uključuje prihod od najma školske dvorane i pružanja usluge prehrane zaposlenicima.

*AOP 132 Prihodi iz nadležnog proračuna za financiranje rashoda poslovanja*

Pozicija obuhvaća prihode iz proračuna osnivača Istarske županije za financiranje redovne djelatnosti po minimalnom standardu iz decentraliziranih sredstava za osnovne škole, materijalnih rashoda po stvarnom trošku (redovni prijevoz učenika, obvezni zdravstveni pregledi zaposlenika, energenata i premija osiguranja imovine i zaposlenika), programa obrazovanja iznad standarda te tekućeg i investicijskog održavanja.

*AOP 171 Sitni inventar*

Povećanje rashoda nastalo je po osnovi prihoda od Ministarstva znanosti i obrazovanja za financiranje provedbe školskog kurikuluma.

*AOP 179 Zakupnine i najamnine*

Pozicija obuhvaća trošak najma spremnika plina za potrebe školske kuhinje. Povećanje se odnosi na najam uredskog uređaja (printer/skener).

*AOP 180 Zdravstvene usluge*

Pozicija obuhvaća godišnje sistematske preglede zaposlenika prema pravima iz Kolektivnog ugovora i obvezne periodične preglede pomoćnog osoblja.

*AOP 187 Premije osiguranja*

Pozicija obuhvaća trošak premije osiguranja imovine i zaposlenika koje prema zakonskoj obvezi financira osnivač Istarska županija.

*AOP 189 Članarine*

Pozicija obuhvaća godišnje članarine strukovnim udruženjima: HUROŠ, HZOŠ, HMŠK i UTIRUŠ.

*AOP 190 Pristojbe i naknade*

Pozicija primarno obuhvaća trošak naknade radi neispunjenja kvote zapošljavanja osoba s invaliditetom.

*AOP 255 Naknade građanima i kućanstvima u naravi*

Pozicija obuhvaća trošak redovnog prijevoza učenika u školu i iz škole. Uslugu ugovara i financira osnivač Istarska županija putem objedinjenog postupka javne nabave.

*AOP 354 Rashodi za nabavu proizvedene dugotrajne imovine*

Povećanje rashoda proizlazi iz prihoda Ministarstva znanosti i obrazovanja za financiranje provedbe školskog kurikuluma.

*AOP 375 Knjige*

Značajno povećanje odnosi se na nabavu školskih udžbenika sredstvima iz državnog proračuna.

*AOP 635 Višak prihoda i primitaka raspoloživ u slijedećem razdoblju*

Obračun rezultata:

|  |  |  |
| --- | --- | --- |
| Višak prihoda poslovanja | AOP 282 | 118.049 |
| Višak prihoda poslovanja - preneseni | AOP 284 | 1.279 |
| Manjak prihoda od nefinancijske imovine | AOP 399 | -110.624 |
| Višak prihoda i primitaka raspoloživ u sljedećem razdoblju | AOP 635 | 8.704 |

*AOP 637 Unaprijed plaćeni rashodi budućih razdoblja i nedospjela naplata prihoda*

Pozicija obuhvaća plaće i naknade za zaposlene za mjesec prosinac, isplaćene u siječnju 2020. godine.

*AOP 641 Stanje novčanih sredstava na kraju izvještajnog razdoblja*

Pozicija obuhvaća sredstva na žiro računu škole za podmirenje tekućih obveza s rokom dospijeća nakon 31.12.2019. godine i nabave opreme za školski kurikulum.

**Bilješke**

**uz izvještaj o rashodima prema funkcijskoj klasifikaciji**

**Obrazac RAS-funkcijski**

*AOP 122 Dodatne usluge u obrazovanju*

Dio rashoda koji se odnose na dodatne usluge u obrazovanju obuhvaća rashode školske kuhinje (troškove namirnica za marendu učenika) te prijevoza učenika u školu i iz škole.

**Bilješke**

**uz izvještaj o promjenama u vrijednosti i obujmu imovine i obveza**

**Obrazac P-VRIO**

U izvještajnom razdoblju nema evidentiranih promjena u vrijednosti i obujmu imovine i obveza.

**Bilješke**

**uz izvještaj o obvezama**

**Obrazac Obveze**

*AOP 036 Stanje obveza na kraju izvještajnog razdoblja*

Pozicija obuhvaća nedospjele obveze za plaću za zaposlene za mjesec prosinac i ostale rashode nastale u 2019. godini, s rokom dospijeća plaćanja u 2020. godini.

Kanfanar, 30. siječnja 2020.

Voditeljica računovodstva: Ravnatelj:

Tamara Ema Privileggio, mag.oec. Ivor Kuček, dipl.uč.